கேள்வி: சியாம் பெனகல் - மந்தன் பற்றி விளக்கவும்.
பதில்: 1978ம் ஆண்டில் சியாம் பெனகல் "மந்தன்" என்ற திரைப்படத்தை தயாரித்தார். இந்த திரைப்படத்தின் கதையை இவரும், இந்திய வெண்மைப்புரட்சியின் தந்தை என்று கூறப்படும் வர்கீஸ் குரியன் இணைந்து எழுதினர். படத்தை பெனகல் இயக்கினார். கூட்டு இயக்கங்கள் எத்தகைய வெற்றியை தரும் என்பதை வர்கீஸ் குரியன் நடத்திய வெண்மைப் புரட்சி இயக்கம் நடைமுறையில் காட்டியது. இந்திய மக்கள் பாலுக்கு அலைந்த நிலை மாறி பால் (பானம்) ஏராளமாக கிடைக்கும் நிலை இந்த புரட்சியின் மூலம் உருவானது. திரைப்படத்தை தயாரிக்க குஜராத் பால் கூட்டுறவு சங்கங்களின் உறுப்பினர்கள் ஐந்து லட்சம் பேரும் தலா இரண்டு ரூபாயை நன்கொடையாக வழங்கினர் என்பது குறிப்பிடத்தக்கது.
கேள்வி: சியாம் பெனகல் - பெனகல்@ஒர்க் திருவிழா பற்றி விளக்கவும்.
பதில்: இவரின் திரைப்படங்களை தொலைக்காட்சியில் வெளியிட ஜீ கிளாசிக் அலைவரிசை தீர்மானித்துள்ளது. இவருடைய திரைப்படங்களை ஒரு மாத காலத்திற்கு திரையிட இந்த நிறுவனம் முடிவெடுத்துள்ளது. இத்திருவிழாவுக்கு அந்நிறுவனம் “பெனகல்@ஒர்க்” என்று பெயர் சூட்டியுள்ளது. ஜீ கிளாசிக் அலைவரிசை ஜனவரி 11 முதல் பெனகலின் திரைப்படங்களை திரையிடத் தொடங்கும்.
கேள்வி: சியாம் பெனகல் - விருதுகள் பற்றி விளக்கவும்.
பதில்: இவருக்கு 1976ம் ஆண்டில் பத்மசிறீ விருதும், 1991ம் ஆண்டில் பத்மபூசண் விருதும் வழங்கப்பட்டது. 2007ம் ஆண்டில் இந்திய திரைப்படத்துறையின் மிகப் பெரிய விருதான தாதாசாகெப் பால்கே விருது வழங்கி இந்திய அரசு இவரைக் கௌரவித்தது. இவர் உருவாக்கிய ''ஆங்கூர்'', ''மந்தன்'', ''நிஷாந்த்'', ''ஜூனோன்'', ''ஆரோஹன்'' உள்ளிட்ட ஏழு இந்தித் திரைப்படங்களுக்கு தேசிய விருதுகளைப் பெற்றுள்ளார். அத்துடன், கான் திரைப்பட விழா, பெர்லின், மாஸ்கோ சர்வதேச திரைப்படவிழாக்களிலும் இவர் விருது பெற்றுள்ளார்.
கேள்வி: சியாம் பெனகல் - இறப்பு பற்றி நீங்கள் என்ன அறிந்துள்ளீர்கள்?
பதில்: நாள்பட்ட சிறுநீரக நோயால் சிகிச்சை பெற்று வந்த சியாம் பெனகல் 23 டிசம்பர் 2024 அன்று, தனது 90 வயதில், மும்பையில் உள்ள வொக்கார்ட் மருத்துவமனையில் காலமானார்.